Vang prestegård (Valdres)

Vang prestegård (gnr. 32) ligger like øst for Vang kirke, med den okergule hovedbygningen nærmest E16.

Dagens hovedbygning ble oppført i 1828 og er dermed litt eldre enn kirken, som er fra 1840. Det ble utført arbeider i 1866 og 1870 som har resultert i en litt høyere bygning enn opprinnelig med verandutbygg. Det har vært både kirke og prestegård på stedet siden middelalderen.

Hovedbygningen er fredet sammen med drengstuen (fra 1800-tallet) og stabburet (fra 1897). Vang prestegård er blant de mindre prestegårdsanleggene, men utgjør med sin nærhet til kirken en enhet sammen med den og er ansett å være av høy kulturhistorisk verdi.

Referanser

Kilder

Eksterne lenker 
 Vang prestebolig i Valdres  hos Opplysningsvesenets fond
 

Prestegårder i Norge
Kulturminner i Vang
Gårder i Innlandet
Bosetninger i Vang